SUFOI Intern 
15. november 1999 


IGAP og ufo kontakt 
Af Ole Henningsen 

Da jeg for nylig modtog en lille stak »ufo kontakt« i cirkulation, erfarede jeg til min 
overraskelse, at bladets mangeårige medarbejder Ib Laulund pludselig var fratrådt. Hvis 
det tidligere har været omtalt i Intern, er det i hvert fald forbigået min opmærksomhed. 

1 sin afskedsartikel i »ufo-kontakt« nr. 3. for maj 1999 fortæller Ib Laulund, at de seneste 

2 -3 måneder havde været en tid med spænding og stor forventning. Spændingen var 
gået på, om det store weekendarrangement »IGAP Kongressen 1999« ville møde så stor 
opbakning blandt læserne, at det kunne realiseres. Forventningerne var gået på, at der 
samtidig ville være lejlighed til at mødes med de udenlandske foredragsholdere samt de 
tilstedeværende læsere. 

Den 10. april var der kun tilmeldt 62, og man skulle have været oppe på 100 
tilmeldinger for at turde binde an med arrangementet. »IGAP Kongressen 1999« måtte 
derfor aflyses, og de indbetalte deltagergebyrer returneres. 

Ib Laulund fortæller videre i artiklen, at han har arbejdet for IGAP i 20 år. Han har været 
redaktør af »ufo kontakt« og leder af IGAP Danmark i 17 år. Nogle gode år, som han 
har været meget taknemlig for, og som han nødig ville have været foruden. Det har 
samtidig været forbundet med et meget stort arbejde, som han gladeligt påtog sig i de 
første mange år. Men i de senere år er fritiden blevet mindre, og hans job som lærer 
kræver mere og mere af ham. 

Han havde derfor været indstillet på, at tiden for at fralægge sig ansvaret for »ufo 
kontakt« og IGAP Danmark nærmede sig. Under alle omstændigheder ville han have 
trukket sig tilbage ved udgangen af 1999. 

Aflysningen af kongressen var med til at fremskynde hans beslutning om at trække sig 
tilbage, og den officielle fratræden fandt sted ved redaktionsmødet den 10. april. 

Ib Laulund nævner, at han selvfølgelig ikke forlader sagen. Han vil stadig være med, men 
blot lidt mere tilbagetrukket. 




Den resterende redaktion gav udtryk for, at den ville føre »ufo kontakt« videre. I 
indeværende år, som bladet tager sig ud nu, men med tanker om en omstrukturering til 
næste år. Kurt Abildskov var med ved redaktionsmødet, og han blev opfordret til at 
træde ind i redaktionen, hvilket han sagde ja tak til. 

Så også fra IGAPs side vil der åbenbart ske ændringer i det nye år! 


Observationer 
Af Ole Henningsen 

Jeg har fået en telefonisk henvendelse fra en kvinde i Nordsjælland, der fra et 
sommerhus på Vestkysten (Henne Strand) sammen med sin mand den 18. september, 
kl. ca. 20.40 observerede et lys, der i 2-3 min. er set komme flyvende fra vest og 
forsvinde, d.v.s. blive mindre, i SV-retning. 

SUFOIs Informationscentral havde umiddelbart ingen observationer rapporteret fra det 
pågældende tidspunkt. 

Jeg har efterfølgende forsøgt via Esbjerg Airport at indhente oplysninger om lokal trafik 
til/fra oliefelterne i Nordsøen. Hidtil uden respons. Har netop rykket igen. 

Et rigtigt trekantsdrama: Fyr fra Lolland undersøger observation ved Vesterhavet 
foretaget af ægtepar fra Nordsjælland! Det må da alligevel siges at dække landet 
rimeligt? 


Foredrag 

Af Ole Henningsen 

27. oktober foredrag i Odd Fellow Loge Urania i Nakskov med besøg fra logen i 
Maribo: ca. 80 deltagere. Emne: Eftersøgning afliv i Universet. 




6. november foredrag om ufoer på Rådhuset i Rønnede på Midtsjælland. Arrangør: 
Højskolen for pensionister og efterlønsmodtagere. 100 deltagere. 

Næste kendte foredragsdato: 18. januar 2000, hvor Storstrøms Amt inviterer på en 
vandring i aftenmørket på Sydsjælland, hvor naturformidler Alice Foged og 
undertegnede fortæller om mystik i mørket, lygtemænd, nattehimlens mysterier, liv i 
universet og ikke mindst ufo-fænomener og SUFOI. Efter en tur i nattemørket er der 
video og dias - og varm kaffe - indendørs. En gentagelse af et lignende arrangement fra 
januar 1999 på Nordfalster. 


Og så har jeg igen fået brev fra Steven Spielberg. 

Af Ole Henningsen 

Han vil som sædvanlig tegne mig som medlem af The Planetary Society - som jeg i 
øvrigt nu har været medlem af i flere år. Nåh, det kan jo smutte med vore dages teknik! 


Deadlines 

Deadlines for næste SUFOI Intern er den 10. december 1999. 
Deadline for det næste SUFOI Nyhedsbrev er den 10. januar 2000. 




From: SUFOI webmaster <info@sufoi.dk> 

Subject: SUFOI Intern 

Date: Wed, 13 Oct 1999 20:39:33 +0200 

Hermed følger SUFOI Intern oktober 1999 og referater fra 
repræsentantskabsmødet. 

Alle dokumenter er vedhæftet i både RTF -og TXT-format. 
Flemming 

Referat fra SUFOI's repræsentantskabsmøde søndag den 26.9.1999 
Deltagere: VM, TB, AN, OH, EO, BN, PA, TH, KMH, PN 


1. Velkomst ved SUFOI's formand - v/TH 


2. Valg af dirigent 
PN blev valgt. 

Der var fuldmagter fra FR, JH og LT. 


3. Valg af referent 
PN blev valgt. 


4. Godkendelse af eventuelle nye punkter på dagsorden 
Vi vedtog at sætte to punkter ind på dette sted i dagsordenen: 

4.1 Oplæg til SUFOI's repræsentantskabsmøde 25-26. september 1999 - v/Bestyrelsen 

Efter en god og grundig snak om lørdagen blev oplæget vedtaget enstemmigt med 13 
stemmer (heraf 3 fuldmagter). Da vi er 18 medlemmer i repræsentantskabet og der 
ifølge vedtægterne skal minimum 2/3 til at beslutte en vedtægtsændringer - er forslaget 
vedtaget i overensstemmelse med vore vedtægter. 




Bestyrelsen er nedlagt organisatorisk. Fremover har vi i stedet 4 områder, med hver sin 
ansvarlige person. De 4 områder er for 1 år frem: 

* Rapportarbejde 

* Udgivelser 

* Informationsarbejde 

* Hjemmeside 

I det udsendte materiale, bilag 1, kan man se en overordnet opdeling, der viser 
indholdet af de 4 punkter, i hovedtræk. 

SUFOI skal fortsat have en formand, der tegner foreningen udadtil. 

Ideen med den nye struktur er bl.a. at uddelegere ansvar og kompetence til de personer, 
som i praksis arbejder med tingene og derfor er de nærmeste til at træffe langt de fleste 
daglige beslutninger på området. 

Dog gælder at visse beslutninger skal afklares med enten formanden eller en af de 3 
andre område-ansvarlige. Det er i tilfælde hvor en beslutning er principiel, væsentlig eller 
diskutabel. 

Det er vedtaget at foreningen forpligtes/ tegnes af 3 ud af de 4 område-ansvarlige. 

Regnskabet og Ekspeditionen vil indtil videre stå som særskilte punkter udenfor de 4 
områder. (Dog blev det vedtaget at den ansvarlige for Udgivelser, at afklare med Jan 
Hansen, om han ønsker at stå udenfor de 4 områder eller han ønsker at have et 
tilhørsforhold til et af de 4 områder. 

Der skal laves budgetter for de 4 områder, som er "fastloft-budgetter", så 
Regnskabsafdelingen har disse som styringsredskaber. 

Af større/vigtige punkter, som ikke er omfattet af de 4 områder, er: 

- Intern, som FR velvilligt har sagt ja til at overtage. Herligt. 

- Ansvarlig for mødeindkaldelse til rep.møder mv. 

Der forestår nu et arbejde med at få formuleret ændringer i vedtægterne mv. - Det har 
TH og PN påtaget sig. 




4.2 SUFOI's rapportarbejde - v/TH 


TH's oplæg gav anledning til en god snak om SUFOI's fremtidige niveau for 
rapportarbejdet og vores ambitionsniveau. 

Der var bred enighed om at vores reelle ressourcer og muligheder skal afstemmes med 
det indtryk, vi giver til offentligheden og især til observatørerne. 

Selvom vi nedtoner vores ambitionsniveau skal vi også passe på, at vi ikke kommer for 
langt ned. Vi bør stadig have visioner på rapportområdet. 

Beslutninger: 

A: SUFOI forlader generelt filosofien om at alle observationshenvendelser skal 
undersøges. Fremover vil vi 

udvælge de mere specielle sager mere målrettet. 

B: AC (eller hvad det evt. kommer til at hedde) bliver omdrejningspunktet for arbejder 
med rapporter og kontakten 

til observatører. Rapportoptagerne bliver fremover et uformelt netværk knyttet til 
AC. 

C: De steder hvor vi beskriver vores indsats skal revideres og skrives om. 


5. Godkendelse af referat fra sidste rep.møde 
Godkendt. 


6. Regnskabsberetning 

Hvad kan forbedre vores økonomi? Skal vi skabe yderligere indtjening eller skal vi spare 
os frem. Vi snakker videre om det under budgettet. 

Beretning godkendt. 


7. Regnskab 1998/1999 




PA: Gerne en indtjening på ca. 20-30% ved hjemkøb af bøger. 


PA vil gennemgå regnskab og lave en ny opdeling i henhold til vores nye struktur. 


8. SUFOI's aktiver pr. 01.07.1999 
Ingen bemærkninger. 


9. Revision af budget 1999/2000 
Følgende blev aftalt: 

a) . Ufo.dk - domænet. 

Evt. tilbyde annoncering. Fx andre ufo-foreninger , annoncører fra UFO-Nyt, forlag 
osv. BN kontakter potentielle annoncører. BN har bolden. 

b) . Salg af videoer igen - KMH ser på det. 

CD-rom'er - KMH ser på udvalget og vurderer, om og hvad vi evt. skal indkøbe til 
videresalg. 

Estrella-videoen - pop-up-vindue med reklame for videoen - en opgave for FR. 
Videosekvens på ufo.dk - AN kontakter FR herom. 

c) . Antallet af tryk af UFO-Nyt reduceres fra næste nummer. KMH koordinerer med 
JH. 

d) . Nyhedsbrevet droppes. 

TH: Kan vi lave en del af hjemmesiden med brugerbetaling? 

PA: Det kræver software og administration 

Repræsentantskabet opfordrer FR til at vurdere, om han/vi skal indføre 
brugerbeskyttede områder på vores hjemmesiden. 

Forslag til FR - lave en konkurrence på hjemmesiden. Så kan vi måske komme med på 
den samlede hjemmesideoversigt. 




BN laver oplæg til SUFOI-CD-rom-opgave, som AN kan bruge på sin multimedie¬ 
uddannelse, med henblik på at vurdere evt. salg af sådan en CD-rom. 

e). Udklipsabonnement. Stemning for at fortsætte - så vi kan følge med i hvad der rør 
sig. 

Vi har endvidere foretaget forskellige reguleringer i afdelingsudgifterne. 

Bestyrelsen har før sommeren vedtaget at bruge ca. 15.000 kr. på to annoncer, der 
kommeri nær fremtid, i Aktuel Astronomi og Nyt Aspekts nye prøvenummer i 70.000 
eksemplarer. Vi forventer, at det vil give en del henvendelser og nye abonnenter. 
Indtægtsbeløbet ændres derfor fra 105.000 til 108.200 kr. 

Budgettet blev revideret i henhold til ovenstående, både beløb og struktur. 

BN kan gratis annoncere på ufo.dk og tilbyde UFO-Nyt-abonnenter køb af en pc'er. 
Overskudet går til SUFOI. 


10. Valg af revisorer 

Vi har fortsat ingen ekstern revisor. Intern revisor er fortsat PN. 


11. Valg til repræsentantskabet og evt. udtræden 
Ingen ændringer. 


12. Valg til område-ansvarlige 

Rapportarbejde mv. - TH (kun et halvt år, til marts 2000) 

Udgivelser mv. - KMH 
Informationsarbejde mv. - PN 
Hjemmeside - FR 

Hvis FR mod forventning ikke ønsker posten som områdeansvarlig for Hjemmesiden, 
overføres denne for det næste år til Informationsarbejde - med reference til PN. Det vil 
samtidig betyde, at det så er 2 ud af 3 område-ansvarlige, der tegner foreningen. 




10 stemte for - enstemmigt vedtaget. 


FR har herefter en opgave med at tilrette hjemmesiden efter disse ændringer. 

Øvrige ansvarsområder blev fordelt sådan: 

Ansvarlig for udsendelse af mødeindkaldelse mv. - PN 
Arkiver - PN 


13. Valg til formand 
KMH valgt enstemmigt. 


14. Behandling af indkomne forslag 
Ingen. 


15. Gennemgang af halvårsrapporter 

TH: Tak til Toke for indsatsen som formand mv. 

FR: Tak til FR for indsatsen med hjemmesiden og den hurtighed, hvor med nye tekster 
opdateres. Dejligt. 

PN: Ingen bem. 

TB: Ingen bem. 

KMH: Vi sælger stadig lidt billeder via SUFOI Picture Library. 

JH: PA mener JH har en pc. BN kontakter JH, for at undersøge hvad problemet er, så 
JH evt. kan få en e-mail. 

EO: Gode bidrag til underholdningen lørdag aften, med rapporthistorier. 


16. Behandling af større emner rejst under dagsordenens øvrige punkter 

16.1 Hvad gør vi ved de henvendelser vi får fra folk der tydeligvis har psykiske 
problemer? - v/AN 




TH ajourfører en telefonliste som sendes rundt til alle. Vi skal ikke gå nærmere ind i 
disse sager, men i stedet kan vi yde den service, at henvise til evt. relevante telefonnumre. 


17. Tid og sted for næste repræsentantskabsmøde 
Københavnsområdet. Den 25-26.3.2000. 


18. Eventuelt 

Udstillingsplancherne. KMH tager kontakt til en kontakt, der kender noget til 
centralbiblioteket, for at undersøge om vi kan få vores udstilling med i en 
vandreudstilling rundt til skolerne. 

PN spørger Inge Svane om hun har flere gamle plancher liggende. 

TH takker C. Svahn og svarer ham på resultatet af vores week-end-møde. 


1 


1 


SUFOI Intern 
13. oktober 1999 

Denne udgave af SUFOI Intern er så den første i mit regi. Det layout, der er brugt er 
måske noget tamt, men da de fleste eksemplarer udkommer elektronisk, hvor en del af 
formateringen går tabt, mener jeg ikke, at det er nødvendigt at gøre det store ud af de 
kun fem eksemplarer, der udkommer på papir. Med tiden bliver alle eksemplarer måske 
udgivet elektronisk, 
for 




Projekt kuglelyn 


Af Kim Møller Hansen 

I oktober 1997 efterlyste Poul Thomsen i udsendelsen "En naturlig forklaring" 
beretninger fra tv-seere, som selv havde set kuglelyn. Denne efterlysning betød, at Poul 
Thomsen/DR modtog mere end 100 breve med kuglelynsberetninger. 

I "En naturlig forklaring" vist på DR2 den 24.10.98 kl. 17.30 (som jeg båndede) var 
kuglelyn, så et af de emner, som panelet beskæftigede sig med. Nogle af 
kuglelynsberetningerne blev læst op, en gæst fortalte om sine egne to oplevelser af 
slagsen, og Ole J. Knudsen forklarede, hvad man egentlig ved om fænomenet og 
berettede om Juplau Janssens oplevelse (se også Ole Henningsens artikel "En naturlig 
forklaring - denne gang om kuglelyn" i UFO-Nyt 1/99 side 12-15). 

Efter udsendelsen fik Ole J. Knudsen overdraget de mange breve fra seerne, hvorefter 
Ole videregav dem til Toke. Nu ligger alle brevene hos undertegnede, fordi jeg altid har 
fundet netop dette fænomen spændende og gerne vil læse om folks oplevelser. Og det er 
faktisk interessant, spændende og underholdende læsning - som fortjener at komme ud 
til en større kreds i en eller anden form, måske som et lille hæfte i SUFOI-regie. Det må 
tiden vise. 

For at udvide min egen horisont vil jeg være taknemmelig, hvis I ville kigge I jeres 
gemmer (og fremover have det in mente) og undersøge, oml skulle have bøger, artikler, 
links på Internettet m.m., der omhandler kuglelyn - ikke kun beretninger, men også 
teorier (på dansk/engelsk/tysk) om deres opståen samt fotografier, tegninger, gamle stik 
etc. af fænomenet. I første omgang vil fotokopier af alt om kuglelyn være en hjælp. 


Ros for hjemmesiden 
Hejsa Sufoi 

Vi er to piger der kommer fra Grenaa. Vi har pojektopgave i denne uge, og derfor skulle 
vi bruge noget om UF O'er. Se tak fordi I har denne side den har hjulpet os meget. 

Kærlige hilsen os 
Ps TAk for hjælpen 




Deadlines 


Deadlines for næste SUFOI Intern er den 10. november 1999. 

Deadline for det sidste SUFOI Nyhedsbrev på papir er den 31. oktober 1999. 

Referat af diskussionen om SUFOIs fremtidige organisatoriske struktur 

- Afholdt lørdag den 25. september 1999 

Ordstyrer: PN 

Deltagere: PN, VM,TB,JH, AN, EO, KMH, PA, TH (referent) 

Diskussionen var planlagt til at tage udgangspunkt i det oplæg til en ændring af SUFOIs 
struktur, som Bestyrelsen havde udsendt sammen med mødeindkaldelsen til 
repræsentantskabsmødet søndag den 26. september. 

Mødet indledtes dog med en overordnet diskussion om SUFOI fremtid som forening 
og om SUFOIs fremtidige eksistensgrundlag. Diskussionen berørte en række områder 
såsom: Hvordan kan vi få folk til at engagere sig i foreningsarbejde (hvad er det der 
interesserer folk, der potentielt kunne være aktive i SUFOI?), skal vi ændre vores 
aktiviteter for at få nye folk med eller skal vi hellere følge vores egen interesser. Efter en 
længere diskussion af mulighederne for radikalt at ændre foreningen i en ny retning 
syntes stemningen dog blandt mødedeltageren at være for, at SUFOI i stor udstrækning 
fortsætter i samme stil som hidtil. Konklusionen blev derfor, at nok skal vi forsøge at 
ændre på ting i foreningen for at tilpasse os de nye betingelser (bl.a. med få medlemmer 
og med fa aktive folk), men en radikal ændring af foreningen mht. formål og 
indsatsområder ligger ikke lige for. 

Under diskussionen kom forskellige mere konkrete forslag. Bl.a. foreslog KMH, at man 
kunne udarbejde en slags hvidbog over vores hidtidige viden og erfaring med 
rapportarbejdet - denne kunne indholde en evaluering, status og udmelding i forhold til 
SUFOIs arbejde med og holdning til observationer af himmelfænomener. 

Under diskussionen blev alle deltagere af PN bedt om tage stilling til spørgsmålet 
"Hvad er min personlige drivkraft til at arbejde med emnet ufoer i SUFOI de næste tre 
år?" og nedskrive tre "drivkræfter". Deltagernes bud på dette følger nedenfor i tilfældig 
rækkefølge: 




* At tale med folk der ringer ind 

* Rapportarbejdet - mest de specielle sager 

* Informationsarbejde - formidling 

* Det sociale samvær 

* Ekspeditionsarbejde (bogbestillinger mm.) 

* Samarbejde med og kontakt til myndigheder 

* De "mystiske" observationer 

* Oplysning i forhold til observatører 

* At være deltager i arbejdet med et mystisk/ interessant emne med mange "aspekter" 

* At arbejde med gamle sager 

* Interesse for det religiøse/sekteriske element af ufosagen. Den kulturelle dimension 

* At følge polariseringen indenfor ufosagen mellem rumskibstroene og skeptikere 

* Hjemmeside og internet som medie for formidling af information 

* Det sociale - samvær med andre 

* At kunne - gennem arbejdet i SUFOI - holde sig orienteret om udviklingen generelt 
(det socialpsykologiske felt specifikt) 

* Rapportarbejde 

* Arbejdet med avisudklipsarkivet 

* Det sociale 

* Folkeoplysning 

* At holde foredrag (kommunikation og formidling) 

I den efterfølgende diskussion forsøgte vi at tematisere forslagene og vi fandt følgende 
overordnede temaer: 

* Folkeoplysning / information 

* Socialt samvær 

* (Bedre?) kommunikation indenfor foreningen 

* Mulighed for at kunne følge med i udviklingen indenfor emnet ufoer 

* Rapportarbejde 

* Den kulturelle/sociale/psykologiske dimension af ufofænomenet og -sagen 


Diskussion af Bestyrelsens oplæg 

Der var generelt ros til bestyrelsens oplæg. PA pegede dog på det problem, at der i 
forslaget mangler en nærmere specificering af, hvem der formelt skal tegne foreningen 
udadtil (f.eks. hvis der skulle komme en retssag mod os). PA pointerede 




nødvendigheden af en afklaring af dette - bl.a. for at undgå, at formanden i praksis 
kommer til at skulle tage sig af mange sager, som - i mangel af anden/ andre ansvarlig(e) 
- ender på vedkommendes bord for nærmere beslutning. 

Som løsning på dette problem blev besluttet, at foreningen tegnes af gruppen af 
områdeansvarlige; for at en given beslutning er gyldig, skal mindst tre af de fire 
områdeansvarlige være enige i beslutningen. 

Det blev understreget i diskussionen, at gruppen af områdeansvarlige ikke skulle forstås 
som en ny (og udvidet) bestyrelse. Et væsentligt element i forslaget er netop, at en større 
del af beslutningskompetencen fremover skal ligge hos den områdeansvarlige - hvor den 
før lå hos bestyrelsen. 

Endelig blev det besluttet, at foreningens regnskab og budget fremover skal "knyttes" til 
de fire emneområder (information, udgivelser, hjemmeside og rapportarbejde). Der skal 
således udspecificeres et budget og regnskab for hvert af disse områder, og det bliver 
den områdeansvarliges opgave og ansvar, at sørge for at holde udgifterne indenfor dette 
budget. 


TH / 3. oktober 1999 




